LAUDIOKO UDALA
EKONOMIA SUSTATZEKO ARLOA
ZERBITZU-UNITATEA: LEHEN SEKTOREA

Laudioko Udalaren Tokiko Gobernu Batzarrak 2024ko azaroaren 8an hartutako erabakiaren laburpena. Erabaki horren bidez onartu zen lehia askeko dirulaguntzen deialdia, bertoko ekoizleen merkatua dinamizatu eta sustatzeko 2024an.

DLDBN (Identifikatzailea):
Dirulaguntzei buruzko azaroaren 17ko 38/2003 Lege Orokorraren 17.3.b eta 20.8.a artikuluekin bat, deialdiaren laburpena argitaratzen da. Testu osoa Dirulaguntzen Datu Base Nazionalean kontsulta daiteke (https://www.infosubvenciones.es/bdnstrans/GE/es/index).

Lehenengoa. Onuradunak.
Onuradun izaera edukiko du, indibidualki edo kolektiboki, dirulaguntza emateko oinarri diren jarduerak sustatu edo burutu duen nahiz jarduera horiek sustatuko edo burutuko dituen pertsona zein erakunde oro.
Bigarrena. Helburua.
Deialdi honen xedea da Laudio Udalak Ekonomia Sustatzeko Arloaren bitartez (Gizarte Ekonomiako eta Lehen Sektoreko Azpiarloa) kudeatzen dituen dirulaguntzak ematea, norgehiagoka-araubidean. Dirulaguntza horiek Laudion ostegunetan eta larunbatetan egiten den bertoko ekoizleen merkatuan kontsumoa sustatu eta dinamizatzeko jarduerak finantzatzeko izango dira, eta merkatu horren jarduera bera dinamizatzeko, Laudio udalerrian produktu hori salgai eduki lezaketen saltokietan barne.
Hirugarrena. Ordenantza arautzailea. 
Deialdi hau Laudio Udalaren Dirulaguntzak arautzen dituen Udal Ordenantzak arautuko du. 2021eko martxoaren 10ean argitaratu zen Arabako Lurralde Historikoko Aldizkari Ofizialean (28. zk.).
Laugarrena. Zenbatekoa.
10.000 euro bideratuko dira, guztira, deialdi honen xede diren laguntzak finantzatzeko. 
Bosgarrena. Eskaerak aurkezteko epea. 
Eskabideak hogei (20) egun balioduneko epean aurkeztu beharko dira, deialdi hau ALHAOn argitaratu eta hurrengo egunetik aurrera.

Laudio, 2024ko azaroaren 13a.
Alkate-udalburua, Ainize Gastaka Martínez
